नई दिल्ली, 30 जुलाई 17, नेशनल फूले अंबेडकराइट एक्टिविस्ट एंड ऑर्गेनाइजेशन ने करोल बाग के गुरु रविदास मंदिर में 29 और 30 जुलाई को दो दिवसीय राष्ट्रीय विचार गोष्ठी का आयोजन किया। गोष्ठी में 13 धड़ों में बंटी बामसेफ को जोड़ने पर चर्चा की गई। गोष्ठी में देशभर से लगभग 23 लोगों ने शिरकत की, इनमें ज्यादातर बामसेफ से जुड़े पुराने लोग रहे, गोष्ठी में सभी ने अपने अपने विचार रखे, गोष्ठी का संचालन कर रहे एडवोकेट राम खोब्रागड़े जी ने बताया कि हम चाहते हैं कि जो लोग जिस भी प्लेटफॉर्म से जुड़कर काम कर रहे हैं वे अपनी-अपनी संस्थाओं में जुड़े रहें, अपने पदों पर रहें लेकिन सामाजिक न्याय के आंदोलन को आगे बढ़ाने में साझा सहयोग करें। हम किसी के भी कार्यक्षेत्र में दखलंदाजी नहीं करना चाहते, और इसी उद्देश्य से ये बैठक बुलाई गई है, और इस विषय पर सबके विचार जानने की कोशिश की गई है।